હાલ પોલીસ જોડેથી જે માહિતી મળી છે તે મુજબ આ ચારેય લોકોના નામ છે રામદાસ રહાને, વિનિત જલતિ, અનિલ ઘિલોડ અને સંદિપ શિબાંગ. આ લોકોએ પોલીસને જણાવ્યું હતું કે તેમને અનિસ ઇબ્રાહીમ કે જે મોસ્ટવોન્ટેડ દાઉદ ઇબ્રાહીમનો નાનો ભાઇ છે તેના તરફ રાજકોટના એક વેપારીને મારવા માટે સોપારી મળી હતી. રૂપિયા 10 લાખની સોપારી લઇને તે જામનગરના જાણીતા શિપબ્રેકિંગના વેપારી અશફાક ખત્રીને મારવાના હતા. નોંધનીય છે કે રામદાસ રહાણે કે જેણે આ સોપારી લીધી હતી તે અશ્વિન નાયરની ગેંગ માટે પહેલા કામ કરતો હતો. અને અશ્વિન નાયર તે સમયે દાઉદની ગેંગનો માણસ ગણાતો હતો.